Case ID: 1175696
Sentence 0: Bundan başqa, Təqsirləndirilən şəxs1 təkrarən tamah niyyəti ilə və quldurluq yolu ilə özgənin külli miqdarda əmlakını əldə etmək məqsədi ilə tanışı Təqsirləndirilən şəxs2 ilə əvvəldən razılaşıb cinayət əlaqəsinə girərək qabaqcadan əlbir olan bir qrup şəxs halında birləşmiş, bu məqsədlə Təqsirləndirilən şəxs1 və Təqsirləndirilən şəxs2 tanınmamaq üçün üzlərinə qara parçadan maskalar keçirməklə, həmçinin istintaqa məlum olmayan mənbədən naməlum şəraitdə və vaxtda qanunsuz olaraq əldə etdikləri yivli odlu silah hesab edilən, zavod üsulu ilə istehsal edilmiş, döyüş təyinatlı, texniki cəhətdən saz və atəş üçün yararlı vəziyyətdə olan “Kalaşnikov” konstruksiyalı, AK-74 markalı, ******* nömrəli, 5,45 mm kalibrli bir ədəd avtomat silah, həmin silahın funksional əhəmiyyət daşımayan kosmplekt hissəsi olan bir ədəd sandıqçasında zavod üsulu ilə istehsal edilmiş döyüş sursatı hesab edilən 5,45 mm kalibrli patronlarla, zavod üsulu ilə hazırlanmış, bir tərəfi kəsici, ucu deşici xassəyə malik olan, istifadəyə yararlı, soyuq silah hesab edilən bir ədəd bıçaqla, soyuq silah hesab edilməyən bir ədəd təsərrüfat təyinatlı mismarçıxardan dəmir alətlə silahlanaraq 17 sentyabr 2018-ci il tarixdə saat 04 radələrində Zərərçəkmiş şəxs6 ailə üzvləri ilə birlikdə yaşadığı Ağstafa şəhəri, 33-cü məhəllədə yerləşən fərdi evinə mətbəx otağının açıq pəncərə yerinə bərkidilmiş tor hissəsini cırıb açdıqları dəlikdən qanunsuz daxil olduqdan sonra əvvəlcə evdə Zərərçəkmiş şəxs7 aid yataq otağına girib hücuma məruz qalmış Zərərçəkmiş şəxs7 və onun arvadı Zərərçəkmiş şəxs8 yuxudan oyanmağa məcbur edərək silah və silah qismində istifadə etdikləri həmin əşyaları tətbiq etməklə həyat və sağlamlıqları üçün təhlükəli olan fiziki zorakılıq tətbiq edəcəkləri hədəsi ilə üzərilərinə basqın edərək öldürməklə hədələyib külli miqdarda pulların, qızılların və digər qiymətli əşyaların evdəki yerlərini bildirmələrini və təhvil vermələrini hədə-qorxu təsiri altında tələb etmiş, həmçinin özləri ilə əvvəlcədən gətirdikləri plastikə oxşar materialdan hazırlanmış təsərrüfat təyinatlı sıxıcı bağlarla zərərçəkmiş şəxslərin əllərini bağlamağa və hərəkət qabiliyyətlərini məhdudlaşdırmağa cəhd göstərmiş, bu ərəfədə Təqsirləndirilən şəxs1 əlindəki avtomat silahın qundağı ilə Zərərçəkmiş şəxs7 baş nahiyyəsindən iki dəfə, Təqsirləndirilən şəxs2 isə əlindəki bıçaqla Zərərçəkmiş şəxs7 sağ bud nahiyəsinə, həmçinin Zərərçəkmiş şəxs8 sağ bilək nahiyəsinə zərbələr vuraraq Zərərçəkmiş şəxs7 sağlamlığının qısa müddətə pozulmasına səbəb olan başın orta təpə nahiyəsində çapılmış yara ilə nəticələnən sağlımlığına yüngül zərər vurmaya aid, həmçinin sol saidin sıyrığı və sağ budun səthi kəsilmiş yarası ilə nəticələnən sağlımlığına zərərvurmayan və dərəcələri təyin edilməyən, Zərərçəkmiş şəxs8 sağ biləyinin tış səthində səthi kəsilmiş yara ilə nəticələnən sağlımlığına zərər vurmayan və dərəcəsi təyin edilməyən bədən xəsarətləri yetirmiş, bundan sonra Təqsirləndirilən şəxs1 Təqsirləndirilən şəxs2 həmin otaqda qalıb zərərçəkmiş şəxsləri nəzarət altında saxlamaq barədə təlimat verməklə özü həmin avtomat silahla evdə Zərərçəkmiş şəxs6 aid yataq otağına keçib onu və arvadı Zərərçəkmiş şəxs9 həyat və sağlamlıqları üçün təhlükəli olan fiziki zorakılıq tətbiq edəcəkləri hədəsi ilə üzərilərinə basqın edərək öldürməklə hədələyib külli miqdarda pulları, qızılları və digər qiymətli əşyaların evdəki yerlərini bildirmələrini və təhvil vermələrini hədə-qorxu ilə tələb edərkən Zərərçəkmiş şəxs6 müqaviməti ilə qarşılaşmış, bu zaman Zərərçəkmiş şəxs6 məruz qaldıqları bu quldur basqından özünü və ailə üzvlərini müdafiə etmək və Təqsirləndirilən şəxs1 tərksilah etmək məqsədi ilə həmin avtomat silahı tutub onun əlindən almağa çalışarkən əlbəyaxa olub onunla birlikdə döşəməyə yıxıldıqda avtomat silahdan Təqsirləndirilən şəxs1 qəsdi ilə əhatə olunmayan kənara iki dəfə atəş açılmış, bu zaman cinayətin digər iştirakçısı Təqsirləndirilən şəxs2 Zərərçəkmiş şəxs7 yataq otağını tərk edib evin mətbəx otağının həmin açıq pəncərə yerinin tor hissəsində əvvəldən açdıqları dəlikdən evi tərk edərək hadisə yerindən qaçmağa nail olmuş, zərərçəkmiş Zərərçəkmiş şəxs6 və oğlu Zərərçəkmiş şəxs7 isə evdə Təqsirləndirilən şəxs1 tərksilah edərək avtomat silahını əlindən almaqla onu hadisə yerində tutub saxlayaraq Azərbaycan Respublikası Daxili İşlər Nazirliyinin «102» zəng mərkəzinə zəng edib hadisə barədə məlumat verdikdən sonra Təqsirləndirilən şəxs1 qısa müddət ərzində hadisə yerinə gəlmiş Ağstafa rayon Polis şöbəsinin əməkdaşlarına təslim etmişlər.